

REPUBLIKA HRVATSKA

KRAPINSKO ZAGORSKA ŽUPANIJA

 OPĆINA VELIKO TRGOVIŠĆE

 OPĆINSKO VIJEĆE

KLASA: 023-01/18-01/504

UR.BR. 2197/05-05-18-3

Veliko Trgovišće,29.11.2018.g.

 Na temelju članka 90. stavka 1. Zakona o proračunu („Narodne novine“ br. 87/08., 136/12. i 15/15.), Pravilnika o postupku zaduživanja te davanja jamstva i suglasnosti jedinica lokalne i područne (regionalne) samouprave („Narodne novine“ br. 55/09. i 139/10.) te članka 35. Statuta općine Veliko Trgovišće („Službeni glasnik KZŽ“ broj: 23/09., 8/13. i 6/18.), Općinsko vijeće općine Veliko Trgovišće na 9. sjednici održanoj dana 29.studenog 2018. godine donijelo je

**O D L U K U**

**o davanju suglasnosti**

**za dugoročno kreditno zaduženje**

**Zagorskom vodovodu d.o.o. Zabok**

Članak 1.

Daje se suglasnost za dugoročno kreditno zaduženje društvu Zagorski vodovod d.o.o. za javnu vodoopskrbu i odvodnju iz Zaboka, Ulica Ksavera Šandora Gjalskog 1, a u svrhu realizacije sljedećih projekata:

- izgradnja sustava prikupljanja i odvodnje otpadnih voda sustava odvodnje Zabok i sustava odvodnje Zlatar (Aglomeracija Zabok i Aglomeracija Zlatar)

- proširenje sustava odvodnje i II. faza izgradnje uređaja za pročišćavanje (biološki dio) u Krapinskim Toplicama.

Članak 2.

 Zagorski vodovod d.o.o. dužan je pribaviti suglasnost za kreditno zaduženje i od ostalih suosnivača društva sukladno Zakonu.

Davanje suglasnosti za zaduživanje, razmjerno udjelu u vlasništvu ne može se smatrati jamstvom.

Članak 3.

Namjena kredita:

-izgradnja sustava prikupljanja i odvodnje otpadnih voda sustava odvodnje Zabok i sustava odvodnje Zlatar (Aglomeracija Zabok i Aglomeracija Zlatar),

- proširenje sustava odvodnje i II. faza izgradnje uređaja za pročišćavanje (biološki dio) u Krapinskim Toplicama.

Vrsta kredita: dugoročni kunski kredit

Iznos kredita: 30.800.000,00 kn

Kamatna stopa: 1,75% godišnje, fiksana nepromjenjiva (interkalarna kamata jednaka redovitoj).

Rok korištenja kreditnih sredstava: 5 godine, krajnji rok korištenja 31.12.2023.

Rok otplate kreditnih sredstava: 15 godina, bez počeka

Način otplate kreditnih sredstava: tromjesečno, u 60 jednakih rata

Naknada za obradu kredita: 0,40 % jednokratno na iznos odobrenog kredita

Naknada za prijevremenu otplatu kredita: 1 %

Naknada za neiskorištena sredstva: bez naknade

Osiguranje naplate tražbine:

- dvije bianco akceptirane mjenice „bez protesta“ i jedna zadužnica Zagorskog vodovoda d.o.o.

Članak 4.

Zadužuje se Zagorski vodovod d.o.o. da:

* provede potrebne postupke sukladno zakonskoj regulativi,
* općini V.Trgovišće dostavi potrebna izvješća o otplati kredita.

Članak 5.

Ova Odluka stupa na snagu danom donošenja.

PREDSJEDNIK OPĆINSKOG VIJEĆA

 Zlatko Žeinski,dipl.oec.

DOSTAVITI:

1. Zagorski vodovod d.o.o.

 Ul. K. Š. Gjalskog 1, Zabok,

1. Grad Zabok-Upravni odjel za financije,
2. Evidencija, ovdje
3. Arhiva, ovdje